ለስራ ዕድል ፈጠራ መስኮች 2 ነጥብ 3 ትሪሊየን ብር ወጪ ለማድረግ ታቅዷል
በመጭዎቹ 5 ዓመታት ሰፊ ቁጥር ላለው ህዝብ ህይወት የሚለውጡ እና ለስራ ዕድል ፈጠራ መስኮች 2 ነጥብ 3 ትሪሊየን ብር ወጪ ለማድረግ መታቀዱን የወጣቶችና ስፖርት ሚኒስትሩ አቶ ሬድዋን ሁሴን ተናግርዋል።ሚኒስትሩ ከጠቅላላ በጀት ውስጥ 48 በመቶ የሚሆነው ኢኮኖሚውን ሊያቀጣጥሉ በሚችሉ የመንገድ፣ የባቡር፣ የቴክኖሎጂ፣ ውሃና መሰል መሰረተ ልማት ስራዎችን ለማከናወን የሚውል ነው ብለዋል።ለግሉ ባለሃብት የብድር አቅርቦት የሚውል 1 ነጥብ 6 ትሪሊየን ብር እንደሚበጀት ያነሱት ሚኒስትሩ፥ ከዚህ ውስጥ 59 በመቶው ገንዘብ በማቀነባበሪያ ምርት ለሚሰማሩ የህብረተሰብ ክፍሎች የተመደበ መሆኑንም ጠቁመዋል።አቶ ሬድዋን አዲሱ የወጣቶች ፓኬጅ በቀድሞው ፓኬጅ ያልነበሩ እንደ የቴሌኮሙንኬሽን ዝርጋታና ዕድሳት፣ የባቡር መሰረተ ልማት ግንባታ፣ የኢንፎርሜሽን ቴክኖሎጂ ማስፋፋት፣ የቀላል ኢንዱስትሪ ልማትና ሌሎች ተያያዥ ስራዎችን ያካተተ መሆኑን ገልጸዋል።ሚኒስትሩ ሀገሪቱን በ2017 ዓ.ም መካከለኛ ገቢ ካላቸው ሀገራት ተርታ ለማሰለፍ በተያዘው እቅድ የወጣቶች ተጠቃሚነት ትልቅ ትኩረት ተሰጥቶታል ማለታቸውን ኢዜአ ዘግቧል። 